CELEX: 22019D0209
Language: sl
Date: 2017-05-05 00:00:00
Title: Sklep Skupnega odbora EGP št. 97/2017 z dne 5. maja 2017 o spremembi Priloge XIII (Promet) k Sporazumu EGP [2019/209]

7.2.2019   
               
               
                  SL
               
               
                  Uradni list Evropske unije
               
               
                  L 36/57
               
            
         SKLEP SKUPNEGA ODBORA EGP
         št. 97/2017
         z dne 5. maja 2017
         o spremembi Priloge XIII (Promet) k Sporazumu EGP [2019/209]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2016/2337 Evropskega parlamenta in Sveta z dne 14. decembra 2016 o razveljavitvi Uredbe Sveta (EGS) št. 1192/69 o skupnih pravilih za normalizacijo kontov železniških podjetij (1) je treba vključiti v Sporazum EGP.
                  
               
                     (2)
                  
                  
                     Uredba (EU) 2016/2337 razveljavlja Uredbo Sveta (EGS) št. 1192/69 (2), z izjemo določb, ki se uporabljajo za normalizacijo kontov za primere IV. kategorije, zajete v Prilogi IV k Uredbi (EGS) št. 1192/69, ki se še naprej uporabljajo do 31. decembra 2017. Uredbo (EGS) št. 1192/69, ki je vključena v Sporazum EGP, je zato treba v okviru Sporazuma EGP razveljaviti z učinkom od 1. januarja 2018.
                  
               
                     (3)
                  
                  
                     Po 31. decembru 2017 bo Uredba (EU) 2016/2337 postala zastarela in jo je zato treba v okviru Sporazuma EGP razveljaviti z učinkom od 1. januarja 2018.
                  
               
                     (4)
                  
                  
                     Prilogo XIII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga XIII k Sporazumu EGP se spremeni:
            
                        1.
                     
                     
                        za točko 39 (Uredba Sveta (EGS) št. 1192/69) se vstavi naslednja točka:
                        
                                    „39a
                                 
                                 
                                    
                                       32016 R 2337: Uredba (EU) 2016/2337 Evropskega parlamenta in Sveta z dne 14. decembra 2016 o razveljavitvi Uredbe Sveta (EGS) št. 1192/69 o skupnih pravilih za normalizacijo kontov železniških podjetij (UL L 354, 23.12.2016, str. 20).“;
                                 
                              
                  
                        2.
                     
                     
                        v odstavku II SEKTORSKIH PRILAGODITEV se besedilo „člen 3 Uredbe (EGS) št. 1192/69“ črta z učinkom od 1. januarja 2018;
                     
                  
                        3.
                     
                     
                        besedilo točk 39 (Uredba Sveta (EGS) št. 1192/69) in 39a (Uredba (EU) 2016/2337 Evropskega parlamenta in Sveta) se črta z učinkom od 1. januarja 2018.
                     
                  
         
            Člen 2
            Besedilo Uredbe (EU) 2016/2337 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 6. maja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 5. maja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 354, 23.12.2016, str. 20.
         
            (2)  UL L 156, 28.6.1969, str. 8.
         
            (*1)  Navedena ni nobena ustavna zahteva.